NaiveNeuron/SloPal huggingface dataset:
Naď, Jaroslav, minister obrany SR (2020-05-12):
Ďakujem pekne, pán predsedajúci. Vážené dámy poslankyne, vážení páni poslanci, veľmi v rýchlosti predkladám na prerokovanie návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. Vládnym návrhom zákona reagujeme na aplikačné problémy, ktoré sa vyskytli pri uplatňovaní zákona o štátnej službe profesionálnych vojakov a tiež zákona o štátnej službe v čase vyhlásenia mimoriadnej situácie a núdzového stavu v súvislosti s ochorením COVID-19. So záujmom a vzhľadom na nutnosť pružne reagovať, reagovať na meniace sa prostredie, meniacu sa situáciu, ako aj na nutnosť prijímať opatrenia na zmiernenie negatívnych vplyvov súčasnej pandemickej situácie sa navrhuje, aby Národná rada Slovenskej republiky v súlade s § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokovala tento vládny návrh zákona v legislatívnom konaní. Ďakujem pekne za pozornosť.
Kuriak, Milan, poslanec NR SR (2023-06-20):
Ďakujem. Chcem ohlásiť termín hlasovania na 29. 6. Ďakujem.
Laššáková, Jana, podpredsedníčka NR SR (2014-11-10):
Na vystúpenie pána predsedu s faktickými poznámkami páni poslanci Kaník, Lipšic, Blaha, Jarjabek, Frešo, Kondrót, Kamenický, poprosím vás ešte ďalej, dvadsiaty Lebocký. Môžme? Dobre. Môžme? Blanár je tridsiaty. Ešte... Dobre. Tridsiaty tretí je pán poslanec Matovič, Duchoň, Andreánsky, Čaplovič je tridsaťštyri. Cicoň. Tridsaťpäť je Cicoň. Tridsaťosem Hreha, Goga, Fitz. Posledný je pán poslanec Fitz. Končím možnosť prihlásiť sa s faktickými poznámkami. Páni (reakcia z pléna), áno, tak ideme čítať všetkých. Pán poslanec Kaník, Lipšic, Blaha, Jarjabek, Viskupič, Mihál, Daniš, Nachtmannová, poprosím vás ďalej posunúť, Mamojka, Kamenický je desiaty, Hlina jedenásty, Susko, Hraško, Martvoň, Bagačka, Jasaň, Martinák, Kondrót, Lebocký, Brocka, Senko, Záhumenský, Gabániová, Galko, Hufková, Demian, Petrák, Blanár, Brixi, Andreánsky, Matovič, Duchoň, Čaplovič, Cicoň, Goga, Hreha, Fitz. Pán poslanec Číž. (Reakcia poslanca Číža.) Tak. A posledný bude pán poslanec Číž. Nech sa páči, pán poslanec Kaník. Pán poslanec Kaník.
Glváč, Martin, podpredseda NR SR (2019-10-23):
Ďalšia v rozprave, pani poslankyňa Bašistová, nech sa páči.
Dostál, Ondrej, poslanec NR SR (2024-09-13):
Pani poslankyňa Luščíková, ja si myslím, že to má viacero rozmerov. Jeden rozmer je, že ako má byť nastavený Zákonník práce ako taký, ako máme umožniť využívať dohody mimo teda toho hlavného zamestnaneckého pomeru, či to máme uvoľniť, alebo, alebo sprísňovať. Len to by som asi nechal na inú debatu, aj keď sa to toho dotýka, lebo to znamená uvoľnenie používania dohôd o pracovnej činnosti formou sezónnych prác. Ale máte pravdu v tom, že ak bude ten zákon schválený, no tak potom vlastne všetky reštauračné a pohostinské zariadenia, nielen tie, ktoré patria do cestovného ruchu, budú mať možnosť používať takéto dohody o pracovnej činnosti na výkon sezónnej práce. Bude to v zásade odporovať tomu, ako je sezónna práca na účely dohody o pracovnej činnosti definovaná v tej prílohe, kde sa hovorí, že je závislá od striedania ročných období. A áno, mnohé reštaurácie a ubytovacie zariadenia, nielen tie, ktoré sú, ktoré sa nejako viažu na tých prvých päť bodov, ako je to dnes v zákone, sú závislé od toho, že či je leto, či je zima, majú, majú iný počet návštevníkov a môžu mať, môžu mať a majú tie potreby, ale nie všetky. Čiže potom asi by bolo potrebné zmeniť aj to, že sa to netýka iba sezónnej práce, ale aj iných prác, kde takáto potreba existuje. A tým sa teda vzdávam aj teraz svojho vystúpenia v rozprave.
Blanár, Juraj, podpredseda NR SR (2022-10-04):
Tak, tak.
Sulík, Richard, predseda NR SR (2011-05-19):
Prosím, hlasujte teraz. (Hlasovanie.) Z prítomných 144 poslancov hlasovalo za 79 za, proti 13, zdržalo sa 49, nehlasovali 3. Národná rada pridelila návrh tohto zákona výborom, určila gestorský výbor a príslušné lehoty. Pokračujeme hlasovaním v druhom čítaní o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 235). Spoločným spravodajcom je člen výboru pre zdravotníctvo poslanec Marián Kvasnička. Prosím, uveďte hlasovanie.
Grendel, Gábor, podpredseda NR SR (2021-05-14):
(Zaznievanie gongu.) Panie poslankyne, páni poslanci, s ohľadom na to, že ešte zasadajú niektoré výbory, odkladám začiatok schôdze zatiaľ na 9.15. (Prestávka.) (Po prestávke. Zaznenie gongu.)
Hlina, Alojz, poslanec NR SR (2014-04-03):
Bude tam guláš, bude tam hudba. To si dovoľte, týmto skončím, my musíme prírodu chrániť. Príroda je v ohrození a je v rukách nezodpovedných ľudí. Minister, ktorý by ju mal chrániť, sem nosí zákony, ktoré ju poškodzujú, a vtedy nastáva náš čas. Nastáva náš čas: politikov, aktivistov, ochranárov, ľudí, ktorým záleží, aby sa mal niekto kde zložiť do tieňa stromu. Niekto povie blbosť; nie je to blbosť. Je to vážna vec, prosím vás. Ďakujem pekne.
Glváč, Martin, podpredseda NR SR (2017-05-12):
Ďakujem. S faktickou poznámkou jeden poslanec. Ukončujem možnosť prihlásenia sa. Pán poslanec Blanár, nech sa páči.
P. Paška, predseda NR SR: (2007-06-19):
Nech sa páči.
Podmanický, Ján, poslanec NR SR (2023-05-25):
Ďakujem za slovo. Ja si pána poslanca Pročka vždy rád vypočujem, lebo keď sa, keď sa rozčúli, tak niekedy povie aj pravdu. A to, čo nám tu ostatní kolegovia ako pán Mikulec alebo pani Majorová tak sa snažia zaobaľovať do takých pekných rečí, tak on povedal úplne priamo. On povedal úplne priamo, že cieľom je likvidácia Dobrovoľnej požiarnej ochrany. Áno, to povedal, povedal to úplne priamo, však si to môže, môže sa to zopakovať, jeho vystúpenie. Čiže áno, to je cieľ tohto zákona, likvidácia DPO len preto, lebo dostávajú peniaze na platy svojich zamestnancov. Ale to DPO je tvorené tými malými dobrovoľnými hasičskými zbormi, ktorí si volia svoje vedenie, tí si volia okresné vedenie a takto sa na princípe subsidiarity buduje celá organizácia Dobrovoľnej požiarnej ochrany Slovenskej republiky. A, vážení, naozaj to funguje? Ja vám teraz prečítam správu zo včera: „Dnes 24. 5. vo večerných hodinách došlo k výbuchu rodinného domu. Miesto výbuchu je v zastavanej časti obce Nová Bystrica. Detonáciu bolo počuť na veľkú vzdialenosť. Situáciu upresňuje zasahujúci hasič Dobrovoľného hasičského zboru Stará Bystrica.“ Teraz dobre počúvajte: „O 20.57 hod. nás vyslalo na pomoc operačné stredisko Hasičského a záchranného zboru Žilina k výbuchu rodinného domu. Na miesto smerujú profesionálni hasiči Čadca a dobrovoľní hasiči zo Starej Bystrice, Novej Bystrice a Vychylovky.“ Tu vidíte tú efektívnosť. Prví tam dobrovoľní hasiči a potom prichádzajú profesionáli. Ale profesionáli majú tých dobrovoľných hasičov na telefóne, tam sú špeciálne zásahové jednotky, ktoré okamžite zasahujú. A to všetci sú členovia Dobrovoľnej požiarnej ochrany Slovenskej republiky. Tak, vážení, uvedomte si, idete rozbiť fungujúci systém. To treba zastaviť, to, tento zákon. To je naozaj úplná katastrofa. A môže pán Pročko vykrikovať, koľko chce, je to úplná katastrofa, to, tento zákon.
Viskupič, Marián, poslanec NR SR (2022-03-16):
Pán poslanec Beluský, ďakujem pekne za vaše vystúpenie. Áno, vnímam vaše slová o potrebe, potrebe ďalšej, ďalšej odbornej debaty v tejto téme a nie sú to len slová. Ja môžem takto potvrdiť, že skutočne pán poslanec sa zúčastňuje všetkých týchto debát a takisto aj chcem poďakovať aj za podporu vlastne predloženého návrhu aj na výbore. Takže ja som totiž aj na výbore povedal, že tá forma nie je ideálna, ale presne tak, tak ako bolo povedané aj na výbore, ale aj vami teraz, že bude sa pracovať ďalej na zákone o rozpočtovej zodpovednosti vrátane teda dlhovej brzdy, daňovej brzdy a presunu výdavkových limitov. A ja som presvedčený a dúfam, že sa podarí, aby tá diskusia bola skutočne celospoločenská a odborná a aby, aby fakt poslanci, ktorí majú záujem, aby, aby sa jej vedeli a mohli zúčastniť. Ďakujem pekne.
M. Číž, podpredseda NR SR: (2007-12-11):
(Hlasovanie.) Prítomných 145 poslancov, za návrh 66 poslancov, proti 6 poslancov, zdržalo sa 72 poslancov, nehlasoval 1 poslanec. Konštatujem, že tento návrh sme neschválili.
Mazurek, Milan, poslanec NR SR (2018-02-14):
Martin, hovoril si o sľuboch ministra financií Kažimíra, ako vláda SMER-u, resp. vláda Roberta Fica zavedie postupne vyrovnaný štátny rozpočet, ale naplnenia týchto sľubov sme sa ani po dlhých rokoch nedočkali. No a tieto sľuby mi pripomínajú aj iné sľuby, ktoré vláda Roberta Fica a predovšetkým strana SMER využívala vo svojej volebnej kampani, a opätovne ukázala, že jej nezáleží na Slovensku, nezáleží jej na našich občanoch a nezáleží im ani na tom, aby naplňovali to, čo si predsavzali a s čím ich vlastne občania Slovenskej republiky poslali do Národnej rady, pretože už v roku 2006 na bilbordoch sľubovali diaľnicu do Košíc do roku 2010, a verte mi, tí občania na východe Slovenska ich volili aj hlavne preto, pretože tá diaľnica je tam jednoducho potrebná. Tí ľudia to chcú, jednoducho ten východ je naozaj stále odrezaný infraštruktúrou od západu a resp. od stredu, no aj tak sa neudialo vôbec nič. A dnes už sa debatuje o tom, že či to bude do roku 2022, do roku 2025 alebo sa len v roku 2025 začne so stavbou týchto diaľnic. Rovnaké sľuby dával Robert Fico o tom, ako nepodporí sankcie proti Rusku, jednoducho ako bude proti, a trikrát v Európskej rade hlasoval za. Jednoducho týchto vecí by sme mohli nájsť nespočetné množstvo a práve aj tento, táto téma vyrovnaného štátneho rozpočtu je dobrým príkladom, ako poukazovať alebo nastavovať zrkadlo strane SMER ako najsilnejšej vládnej strane a otvárať ľuďom oči, že všetky tie sľuby, ktoré im dávajú aj teraz, ktoré posledne dal Robert Kaliňák v cigánskej osade v Krompachoch, sú len plané sľuby, ktoré nemajú nič spoločné s realitou, a že nič z toho nebude naplnené a že je konečne potrebné otvoriť oči a stranu SMER úplne vyčleniť z toho politického priestoru, pretože títo nikdy, nikdy v živote nedodržia to, čo reálne, verejne sľúbia.
M. Číž, podpredseda NR SR: (2008-01-21):
Slovo má pán poslanec Frešo.
Dostál, Ondrej, poslanec NR SR (2010-07-08):
Ďakujem. Vážený pán predseda, vážené kolegyne, vážení kolegovia, vopred sa ospravedlňujem, že teraz naruším tú atmosféru harmónie a porozumenia, aká tu vládne, ale vzhľadom na jeden z predložených návrhov nemôžem inak. Neviem, koho napadlo, že by Slovenská národná strana mala obsadzovať post predsedu výboru pre ľudské práva a národnostné menšiny, ale rozhodne to nepovažujem za dobrý nápad. Považujem to za pokus o nepodarený vtip. Politická strana, ktorej hlavnou agendou je vyvolávanie konfrontácie v slovensko-maďarských vzťahoch, politická strana, ktorá sa neštíti vyvolávania národnostnej a etnickej neznášanlivosti, by v tomto parlamente mala obsadiť post predsedníčky výboru pre ľudské práva a národnostné menšiny? Nehnevajte sa, ale takýto návrh naozaj nemôžem podporiť. Ja plne rešpektujem právo opozície nominovať svojich ľudí do čela parlamentu a parlamentných výborov, ale tento návrh je niečo také, ako keby sme za šéfa ÚPN chceli nominovať Vasiľa Biľaka alebo keby sme chceli spraviť riaditeľom protialkoholickej liečebne Jána Slotu. Čiže opakujem, budem hlasovať za všetky ostatné návrhy, ktoré predložila opozícia, ale za tento hlasovať nebudem. Ďakujem. (Potlesk.)
Brocka, Július, poslanec NR SR (2014-10-15):
Áno, ďakujem pekne. Tento návrh je iniciatívny návrh ministerstva. Čiže nie je to žiadne odporúčanie ani Európskej komisie, ani Európskej rady, čiže je to vlastná iniciatíva tejto vlády, je to iniciatíva pána ministra. A keďže si myslím, že je to nefér, aby v situácii, keď SMER má všetko dnes, všetky inštitúcie, ešte dokonca aj tie kontrolné, ktoré zo zákona by mali patriť opozícii, že to nie je fér, aby sme zabetónovali smerákov vo svojich funkciách aj po voľbách v roku 2016. A teda ten verejný prísľub, že to treba zmeniť, som dal a som rád, že keď som odchádzal od rečníckeho pultu, že aj kolegovia zo SaS ako súhlasia s týmto mojím prísľubom. Čiže teraz to tak preopakujem, že je to prísľub opozičných poslancov, že naozaj po voľbách toto zmeníme, lebo nepochybujem o tom, že poslanci za SMER tento iniciatívny návrh ministra schvália.
M. Hort, podpredseda NR SR: (2009-04-22):
Na vaše vystúpenie sa prihlásil s faktickou poznámkou jediný poslanec, pán poslanec László Nagy. Uzatváram možnosť prihlásiť sa s faktickou poznámkou. Nech sa páči.
Šeliga, Juraj, podpredseda NR SR (2020-09-29):
Pani poslankyňa Kavecká, ako ďalšia v rozprave.
Jurinová, Erika, podpredsedníčka NR SR (2015-03-19):
Dávam slovo pánovi poslancovi Feckovi, ktorý prednesie svoju interpeláciu.
V. Palko, poslanec: (2001-12-19):
J. Migaš, predseda NR SR: Čiže, hlasujeme o tlači 1145. Pán spravodajca odporučil Národnej rade podľa § 82 ods. 1 zákona o rokovacom poriadku návrh zákona vrátiť navrhovateľovi na dopracovanie. Prezentujme sa a hlasujme o tomto návrhu gestorského výboru. Hlasujeme. Gestorský výbor odporučil vrátiť na dopracovanie navrhovateľovi tento návrh zákona. Hlasujeme, panie poslankyne, páni poslanci. (Hlasovanie.) Prítomných je 111 poslancov, za 83, proti 7, zdržalo sa 19, nehlasovali 2. Konštatujem, že návrh sme schválili. Ďakujem, pán spravodajca. Ďalej nasleduje hlasovanie o návrhu poslanca Národnej rady Slovenskej republiky Jozefa Kužmu na vydanie zákona, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov , tlač 1228, v prvom čítaní. Spravodajcom je pán poslanec Slafkovský. Nech sa páči, pán spravodajca, uveďte hlasovanie k tomuto zákonu. Čiže hlasujeme o tlači 1228. Nech sa páči.
Janiš, Stanislav, poslanec NR SR (2010-08-11):
Ďakujem za slovo, pán podpredseda. Dámy a páni, kolegyne a kolegovia, dovoľte mi, aby som vás oboznámil s návrhom výboru pre hospodárstvo, výstavbu a dopravu na odvolanie členov Dozornej rady Fondu národného majetku a na voľbu predsedu a dvoch členov Dozornej rady Fondu národného majetku. Podľa § 37 zákona 92 sa Dozorná rada Fondu národného majetku s účinnosťou od 1. júla skladá z troch členov, predsedu a ďalších dvoch členov volí a odvoláva na návrh výboru Národná rada Slovenskej republiky tajným hlasovaním. Podľa doteraz platného zákona pred 1. 7. mala dozorná rada sedem členov, predsedníčku a šesť členov. Predsedníčka Dozornej rady sa vzdala funkcie členky aj predsedníčky Dozornej rady, preto tu máme dnes iba šesť členov Dozornej rady Fondu národného majetku. Ako predseda výboru na základe môjho listu pre všetkých predsedov poslaneckých klubov, dostal som späť návrhy od poslaneckého klubu SMER, od poslaneckého klubu Slovenskej národnej strany, od poslaneckého klubu MOST – HÍD a poslaneckého klubu KDH, návrhy na predsedu Dozornej rady a dva návrhy na členov Dozornej rady. Tieto návrhy výbor prerokoval na svojej 3. schôdzi dnes a uznesením konštatoval, že navrhnutí kandidáti na dané posty spĺňajú predpoklady ustanovené v § 38 zákona 92/1991. Výbor vo svojom uznesení odporučil Národnej rade, po prvé odvolať súčasných členov Dozornej rady Fondu národného majetku z funkcie členov Dozornej rady Fondu národného majetku a zvoliť v tajnej voľbe predsedu Dozornej rady a dvoch členov Dozornej rady Fondu národného majetku. Pán podpredseda, skončil som.
Vitteková, Anna, poslankyňa NR SR (2015-09-30):
Pán predseda, dajte hlasovať o tom, že Národná rada prideľuje návrh ústavného zákona na prerokovanie ústavnoprávnemu výboru, výboru pre verejnú správu a regionálny rozvoj a výboru pre nezlučiteľnosť funkcií. Ďalej, že za gestorský výbor určuje ústavnoprávny výbor s tým, aby výbory prerokovali návrh ústavného zákona do 9. novembra a gestorský výbor do 10. novembra 2015.
Glváč, Martin, podpredseda NR SR (2018-05-24):
Pán poslanec Paška.
Lajčák, Miroslav, podpredseda vlády a minister zahraničných vecí a európskych záležitostí SR (2014-03-25):
Ďakujem pekne. Vážený pán predseda, vážené panie poslankyne, vážení páni poslanci, na rokovanie pléna predkladám návrh na vyslovenie súhlasu Národnej rady Slovenskej republiky s Rámcovou dohodou o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej. Partnerská dohoda predstavuje významný medzistupeň k posilneniu politickej a hospodárskej spolupráce medzi Európskou úniou, jej členskými štátmi a Mongolskom, keďže nahrádza užšie koncipovanú dohodu o partnerstve a spolupráce z roku 1993. Dohoda rámcovo upravuje spoluprácu v širokej škále oblastí, od politických záležitostí, ako boj s terorizmom, boj proti obchodovaniu s ľuďmi a drogami, či podpora ochrany ľudských práv, až po obchod a investovanie do kľúčových oblastí, ako sú napríklad nerastné suroviny. Za Slovenskú republiku bola dohoda podpísaná stálym predstaviteľom Slovenska pri Európskej únií v septembri 2011 a slávnostný podpis v mene Európskej únie sa uskutočnil v apríli 2013 v Ulanbátare. Následne bola dohoda predložená do vnútroštátneho schvaľovacieho procesu a vláda Slovenskej republiky vyslovila súhlas s jej uzavretím dňa 18. decembra 2013 svojím uznesením č. 733. V zmysle vlastných ustanovení dohody sa pre nadobudnutie platnosti vyžaduje uloženie ratifikačných listín všetkých zmluvných strán. V týchto intenciách je potrebné nazerať na ukončenie vnútroštátneho schvaľovacieho postupu v Slovenskej republike ako na podmienku, ktorej splnenie je nevyhnutné preto, aby dohoda s Mongolskom ako taká mohla nadobudnúť platnosť. Pokiaľ ide o ratifikačné procedúry v ostatných krajinách, tieto boli doposiaľ ukončené v štyroch členských štátoch Európskej únie a v Mongolsku. Vážený pán predseda, vážené panie poslankyne, vážení páni poslanci, partnerská dohoda s Mongolskom predstavuje podstatný míľnik v rozvoji vzájomných vzťahoch v línii Európska únia a Mongolsko. Dovoľujem si vás preto požiadať, aby Národná rada Slovenskej republiky vyslovila s predloženou dohodou súhlas a tiež, aby rozhodla o tom, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Ďakujem za pozornosť. Skončil som.
J. Podmanický, poslanec: (2007-09-13):
Ja som tiež poslancom regionálneho zastupiteľstva, poznám tú problematiku, dokonca musím povedať, že nie som spokojný s činnosťou osvetových stredísk. Na druhej strane, ak sa niečo racionalizuje, tak vždy sú na rade ako prvé práve kultúrne zariadenia. A tento zákon má do určitej miery zabrániť tomu, aby tu dochádzalo k plošnému a nezodpovednému rozpúšťaniu kultúrnych zariadení. Na porovnanie, ak má spoločnosť na niečom záujem, tak sa to snaží do určitej miery ovplyvňovať. Príklad sú školské zariadenia a školy, taktiež samospráva nerozhoduje, hoci je zriaďovateľom škôl a školských zariadení, nerozhoduje priamo o vyraďovaní alebo zaraďovaní do siete. Dáva návrh, dáva dôvody a rozhoduje rezortné ministerstvo. Čiže netreba absolútne za touto novelou hľadať nejaké účelové záležitosti. Je to novela, ktorá je práve v duchu tých vašich slov, teda chráni kultúrne dedičstvo. Treba možno ako príklad spomenúť rok 1989 a to, čo po ňom nasledovalo, vzhľadom na to, že vznikla obecná samospráva a na niektoré veci možno nebolo dohliadnuté, tak nám plošne zanikali stovky miestnych kultúrnych stredísk. Jednoducho tie obce ich racionalizovali a dodnes sa drvivá väčšina z nich z toho nespamätala a nebola obnovená. Takže treba to možno brať v tomto kontexte a netreba za všetkým hľadať politiku a aroganciu moci, ako ste povedali. Ďakujem pekne.
Hlinka, Jozef, poslanec NR SR (2021-03-16):
Vážený pán predsedajúci, vážený pán podpredseda vlády a minister financií, vážené kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30. apríla 2021 a gestorský výbor do 3. mája 2021. Pán predsedajúci, prosím, otvorte rozpravu k uvedenému návrhu zákona.
P. Paška, predseda NR SR: (2010-06-10):
Faktické poznámky majú pán poslanec Bugár a pán poslanec Jarjabek. Končím možnosť sa prihlásiť s faktickou poznámkou. Pán poslanec Bugár.
P. Hrušovský, predseda NR SR: (2005-05-17):
(Hlasovanie.) 142 prítomných, 54 za, 27 proti, 61 sa zdržalo. Návrh sme neschválili. Prosím, pán poslanec.
P. Hrušovský, podpredseda NR SR: (2002-06-20):
Páni poslanci, prerušujem rokovanie o tomto bode programu. Budeme pokračovať v rokovaní hlasovaním o návrhoch uznesenia Národnej rady k predloženej informácii pána predsedu Najvyššieho kontrolného úradu, ako aj o hlasovaní uznesení, ktoré poslanci navrhli v rámci prerokúvania tohto bodu, a to pán poslanec Brňák a pán poslanec Paška. Pána poslanca Brňáka doplnil a rozšíril návrh uznesenia pán poslanec Jarjabek o to, aby okrem Generálnej prokuratúry aj minister vnútra podal informáciu. A, pán poslanec Cuper, by som prosil, keby ste formulovali písomne, nie ústne. Ale napíšte a dajte písomne. (Reakcia z pléna.) To uvidíte z hlasovania. Pani poslankyňa Tóthová sa hlásila. (Hlasy z pléna.) Hlasovať budeme o 17.00 hodine, páni poslanci.
Hambálek, Augustín, poslanec NR SR (2012-10-26):
Dajte, prosím, hlasovať o pozmeňujúcich návrhoch uvedených v informácii. Odporúčam o všetkých troch bodoch hlasovať spoločne.
Grendel, Gábor, podpredseda NR SR (2021-05-13):
Prezentujme sa a hlasujme. (Hlasovanie.) Prítomných 131 poslancov, za 80, proti 9, zdržalo sa 42, hlasovali všetci prítomní. Tieto body sme schválili.
Viskupič, Jozef, poslanec NR SR (2015-10-21):
Pán minister, ja po vašom vystúpení vás musím nazvať majstrom nadpisu a pointy. Ten nadpis znel, že idem zbagatelizovať minimálne tri spomenuté dôvody, ktoré vedú k vášmu odvolávaniu. A tá pointa, ktorá mala znieť, že vy sa budete, ak som ju teda správne pochopil, vy sa budete ochotný rozprávať s ľuďmi, ktorí používajú alebo požívajú mandát a vykonávajú ho v Národnej rade, je pre mňa, mierne povedané, nechcem ísť až do tej roviny, že cynizmu, ale že neviem celkom pochopiť, v akom, v akom nastavení to fungujete. Len ja som si, keď viacero kolegov na vás priamo reagovalo, spomenul na taký, myslím, že to bol blog niekde, kde ste v deň alebo deň po pohrebe Václava Havla vydali blog, ktorý hovoril o tom, že Václav Havel, a boli ste tiež majster nadpisu a nazvali ste ho „malým Čecháčkom“ a končili ste tiež takou zvláštnou pointou, kedy ste povedali alebo napísali, že v ten večer si pri vianočnom stromčeku otvoríte Haškovu zbierku „Velitelem města Bugulmy“ a so smiechom celému týždňovému cirkusu okolo pohrebu prezidenta Havla, ukončenému pohrebným vzletom politických celebrít, ukážete, citujem, „veľký prostredník“. Čiže toto sú (reakcia z pléna), toto sú, citát z vášho blogu a mám pocit, že to fuj, ktoré zaznieva, je presne označením toho, ako viete vypointovať aj svoje predstavenia a vystúpenia do dnešného dňa.
P. Paška, predseda NR SR: (2009-06-17):
Poprosím pána poslanca Richtera, aby v prvom čítaní uviedol hlasovanie o návrhu poslancov Národnej rady Slovenskej republiky Vladimíra Palka, Františka Mikloška, Pavla Minárika a Rudolfa Bauera na vydanie zákona, ktorým sa mení a dopĺňa zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky  a o zmene a doplnení niektorých zákonov . Nech sa páči.
Blanár, Juraj, podpredseda NR SR (2023-05-24):
Ďakujem. Otváram všeobecnú rozpravu. Písomnú prihlášku som neobdržal, takže dávam možnosť prihlásiť sa ústne do rozpravy. Konštatujem, že okrem pána navrhovateľa Vetráka nikto viac. Uzatváram možnosť prihlásiť sa do rozpravy. Pán navrhovateľ, máte slovo.
Viskupič, Jozef, poslanec NR SR (2017-10-13):
Poviem hlbšie, lebo všetky štyri poznámky, ktoré hovoríš, ako urobiť AV-záznam k čipovým kartám a zisťovanie prítomnosti poslancov, alebo ako dlho majú byť uložené záznamy, či vytvoriť pravidlá lehoty pri pozmeňovákoch, sú veľmi dobrými podnetmi. Budem sa snažiť a hlásim sa teda nie so záverečným slovom, ale vystúpením do rozpravy, pretože myslím si, že na niečo už máme technické zariadenia predpripravené a na niečo, ak sa to nebude chcieť zneužiť, by bolo z môjho pohľadu veľmi jednoduché a lacné toto technické vybavenie zabezpečiť. Existujú pri, aby mala tá faktická poznámka aj nejaký vyčerpávajúci zmysel, nielen naznačenie druhej debaty, pri audiovizuálnych záznamoch existujú také technické zariadenia, ktoré za veľmi lacné peniaze vedia tzv. rybím okom alebo uhlom snímať možno aj 360-stupňový záznam. Ak si vyjdeme z toho, ako sú reálne výbory do tých účiek urobené, tak tie 360-stupňové kamery sú presne riešením. Dá sa to využívať aj následne na záznam a k tomu záznamu sa vyjadrím podrobnejšie, prečo sme navrhli desať a prečo súhlasím s tým, že by mali byť tie záznamy uchovávané alebo sprostredkovávané, hlavne naveky, ale prečo teda vznikla lehota desať rokov. Ďakujem.
Stančík, Andrej, poslanec NR SR (2020-09-24):
Ďakujem za slovo. Ja budem možno trochu nesúhlasiť s predošlým rečníkom, ale ja si myslím, že ani vy sám neveríte tomu, čo hovoríte. Vy ste totiž, vy idete takou tou, takým štýlom rozpravy, že vy tam dáte strašne veľa takých bodov, úderov, všetkého možného a na to sa potom vlastne ani nedá reagovať. Vy dokážete v jednej, v jednej rozprave spomenúť Assangeho a Hlinku, rovno povedať, že vlastne pán minister je nacista, nejakým veľmi extrémnym extrapólovaním, potom Irak, Venezuelu, Chovanca, takže to, to normálne sa nedá ani na to reagovať, lebo tam je toľko bodov, ale to ani nie je váš štýl. Každopádne poďme na fakty. Slovensko je jednoducho členom Európskej únie a NATO. Američania sú zodpovední za našu bezpečnosť. Ak chceme byť zodpovedný člen, tak si musíme naše záväzky plniť. Ale ešte jedna vec ma zaujíma, že vy ste sám marxista? Veď v poriadku, máte na to právo, nie ste zďaleka jediný, každopádne ja potom nechápem taký, takú tú, váš, až taký váš konzervativizmus, pretože marxisti sú všetko, len nie konzervatívci a vy odmietate i migrantov, odmietate LGBTI, ako za vás by sa západní marxisti normálne prepadli od hanby. Ďakujem.
Grendel, Gábor, podpredseda NR SR (2023-06-27):
Pán minister sa opäť hlási do rozpravy. Nech sa páči, musíte od rečníckeho pultu. (Reakcia z pléna.) Aha, bude reagovať pán poslanec Faič. Tak ešte predsa len reakcia na faktické poznámky, nech sa páči.
Osuský, Peter, poslanec NR SR (2011-07-13):
Ďakujem pekne, pán podpredseda. Musím povedať, že som ten, kto bol v minulom období občanom na ulici, zažil falšovanie prijatých záverov Národnej rady predsedom parlamentu. Tak si vyprosujem to, aby hovoril, že toto bola najtemnejšia stránka parlamentu. Tú najtemnejšiu stránku predstavuje on. (Potlesk.)
Petráš, Vladislav, poslanec NR SR (2012-11-28):
Vážený pán predseda, v rozprave vystúpil jeden pán poslanec, a to pán Matovič, ktorý nepodal žiaden návrh. Preto, prosím, dajte hlasovať o bodoch zo spoločnej správy 1, 2, 3, 4 spoločne s odporúčaním gestorského výboru schváliť.
Fecko, Martin, poslanec NR SR (2014-09-12):
Ďakujem pekne. Pán kolega, ja iba zareagujem, že už je to v druhom čítaní, takže vyzerá, že už sme v tom druhom čítaní a bude aj tretie podľa všetkého, lebo tak to je. Ale, áno, plne zdieľam váš názor, že prečo sme na to neprišli už skôr. A pýtam sa, koľko je takých ešte ako anomálií, ktoré možnože sa týkajú, nehovorím teraz miliónov ľudí, možno sa týkajú 50-tisíc ľudí, 100-tisíc ľudí, určitých kategórií, kde takto možno sú hendikepovaní, keď v nejakom prípade zastupuje, resp. reprezentujú štát a potom sa im to prejaví na nejakej, by som povedal, inej diskriminačnej jednotke, čo sa týka financií. Samozrejme, tiež ho podporujem. A, žiaľ, že ste navodili, kolegovia, takúto atmosféru, že v súčasnosti na tom hlasovaní moje svedomie nemôže byť, pretože keď vylučujete naše zákony opozičné, aj ja som tam mal nejaký s našimi kolegami a takisto nekandidujem do žiadnych komunálnych volieb, v žiadnych komunálnych voľbách na žiadny post, lebo tvrdím, že jeden mandát stačí, tak, žiaľ, som za, aspoň takouto formou dávam podporu, ale hlasovania sa zúčastniť nemôžem. Ďakujem pekne.
P. Hrušovský, predseda NR SR: (2005-05-10):
vládny návrh zákona o poskytovaní právnej pomoci osobám v materiálnej núdzi a o doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. , ktorý prerokúvame ako tlač 1108. Nech sa páči, pán minister.
Žiga, Peter, podpredseda NR SR (2023-11-23):
105. S reakciou na faktické poznám... na faktické poznámky vystúpi pán minister vnútra. Vieme zapnúť pána ministra? Zrejme bude mať len dve minúty, hej? (Krátka technická pauza.)
Kollár, Boris, predseda NR SR (2022-11-09):
Prosím, prezentujme sa a hlasujme. (Hlasovanie.) Prítomných 129 poslancov, za 100, proti 8, zdržalo sa 21, nehlasovali, nehlasoval žiadny, to znamená, že konštatujem, že Národná rada sa uzniesla, že tento návrh zákona prerokuje v druhom čítaní . Ďalej pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Mičovský, Ján, poslanec NR SR (2013-05-29):
Ďakujem za slovo, vážená pani podpredsedníčka. Ďakujem aj teba kolega poslanec Hlina za prejav, ktorý má mobilizujúci účinok. A ja oceňujem túto formu prednesu, pretože si myslím, že je veľmi dobré, keď sa aj tu prítomným, aj tým, čo to počúvajú von, trocha vryjú tie slová do pamäti. A vôbec si nenárokujem, že musia byť úplne presné, ale tá podstata sedí. Tu je nebezpečenstvo, že tento štát pôjde zákonnou cestou k nezákonnosti. A to sa mi nepáči. Ale chcem upozorniť ešte na iný aspekt, ktorý považujem zatiaľ za nepostihnutý v tejto rozprave. A upozorňujem naň. My zároveň dávame veľmi zlé príklady aj na iné úrovne riadenia tohto štátu. A veľmi krátko len spomeniem včerajšiu obedňajšiu prechádzku s pánom poslancom Hubom, keď sme boli pozvaní niektorými občanmi do Stupavy, kde sa pohrávajú s takouto myšlienočkou. Je tam strede pekný park, pri ňom 20 hektárov krásneho lesa. Som si myslel, že to bude niečo také akože. Ale to je nádherný les s plnofunkčným vyjadrením všetkého, čo les predstavuje. A tam existuje už reálne nebezpečenstvo, že o chvíľočku tento les zmizne a premení sa na stavebné parcely. Je to morbídne, strašné, nepochopiteľné. No ale ak sa my budeme pohrávať s takýmito zákonmi takýmto spôsobom a ukážeme takéto vzory, nuž až sa nebudem diviť konšelom v Stupave, že povedia: „A čo, čo sme jediní?“ Veľmi prosím, aby sme takéto príklady nedávali, lebo sú to zlé príklady. Ďakujem pekne.
Pellegrini, Peter, podpredseda NR SR (2020-04-28):
Ďakujem pekne. Predtým, ako dám slovo na ďalšiu faktickú, chcem využiť prítomnosť pána podpredsedu vlády. Pán podpredseda vlády, chcem vás len požiadať, aby ste na 14.00 hod. zabezpečili aspoň nejaký primeraný počet členov vlády, pretože už, je tu už pani ministerka sama a nevyzerá to úplne... (Reakcia z pléna.) Poprosím, aby to malo svoju primeranú dôstojnosť. Ďakujem veľmi pekne. Pán poslanec Šimko.
Ďurkovský, Andrej, poslanec NR SR (2010-10-13):
Ďakujem pekne. Ja by som možno len vecne reagoval na vystúpenie pána poslanca Ondruša v jednej veci, týkajúcej sa pripomienkovania zákonov. Pán poslanec, ja chcem pripomenúť paradoxne to obdobie predchádzajúcej vlády, kedy v oblasti samosprávy sme ako mestá a obce v mnohých prípadoch dostávali na pripomienkovanie významné zákony, ktoré sa nás dotýkali, a mali lehotu na pripomienkovanie v mnohých prípadoch jeden jediný deň. Čiže v tomto, čo tu nastalo, nie je možná nejaká výnimka. Druhá vec, ktorej by som sa rád dotkol, je práve otvorenie niektorých zákonov, ktoré práve istým spôsobom pomaly odborová organizácia samosprávy, mám na mysli ZMOS, odmietala vo viacerých prípadoch urobiť s požiadavkou, resp. s tvrdením, že existuje dohoda medzi vládou, ZMOS-om a odborovým zväzom niektoré zákony neotvárať. Pripadá mi to, že táto dohoda existuje i naďalej, ako keby sme tu pertraktovali alebo predlžovali túto dohodu do súčasného obdobia. Posledné upozornenie. Neexistujú len jedny odbory. Ďakujem pekne.
Jurinová, Erika, podpredsedníčka NR SR (2015-03-25):
Ďakujem pekne, pani navrhovateľka. Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Jozefovi Kollárovi.
Jurinová, Erika, poslankyňa NR SR (2017-10-17):
Ďakujem pekne kolegom za povzbudivé slová. Aj ja som chcela hlavne v tom príspevku naozaj riešiť len tie dve oblasti, to je spôsob valorizácie, čo považujem za nie dobré, že každý rok, teraz na štyri roky, ale naozaj od roku 2014 sa stále mení spôsob valorizácie. Nerozumiem, že prečo nemá to ministerstvo zadanú jasnú úlohu vytvoriť taký spôsob valorizácie, ktorý by nastavil systém, ktorý by viedol k väčšej stabilite a ochrane dôchodkov, vlastne ľudí, ktorí sú v dôchodkovom veku. Všetci, ako tu sedíme, teda verím, aj tí, ktorí tu nesedia, že majú záujem na tom, aby sa dôchodcom žilo v našej krajine dobre, aby žili slušne, aby z dôchodkov, ktoré vieme, že už dnes spôsobujú veľký problém v rozpočte, rátame s tým, ale za tú cenu, aby sa im žilo aspoň slušne. Aby naozaj nemuseli živoriť, pokiaľ odvádzali väčšiu časť svojho života odvody na sociálne poistenie. A hovorila som o tom, že takýto prístup k valorizácii môže spôsobiť aj ústavný chaos. Preto som sa snažila vysvetliť, že možno jediné riešenie ako to zmeniť bude aj práve podanie na Ústavný súd. Ten nám dá jasné stanovisko, že či takýto spôsob prípravy zákonov je v poriadku, alebo nie. Je to podľa mňa hazardovanie s dôverou v náš systém. Druhú oblasť, ktorú som riešila, sú dávky v nezamestnanosti. A tak ako som bola príjemne prekvapená alebo teda uvoľnením toho testovacieho obdobia na štyri roky, zarazilo nás, že ste neupravovali aj k tomu určenie vymeriavacieho základu pre dávky v nezamestnanosti, denného vymeriavacieho základu.
Laššáková, Jana, podpredsedníčka NR SR (2013-10-17):
Na vystúpenie pána poslanca nie sú faktické poznámky. Vyhlasujem rozpravu za skončenú. Pán minister, chcete zaujať stanovisko? Nie. Asi odpoviete pánovi poslancovi potom osobne. Pán spravodajca tiež nie. Prerušujem rokovanie o tomto bode programu. Teraz nasleduje druhé čítanie o vládnom návrhu zákona, ktorým sa mení a dopĺňa zákon č. 222/2004 Z. z. o dani pridanej hodnoty v znení neskorších predpisov a ktorým sa mení zákon č. 331/2011 Z. z., ktorým sa mení a dopĺňa zákon č. 563/2009 Z. z. o správe daní, v znení zákona č. 246/2012 Z. z. Vládny návrh zákona má parlamentnú tlač 614, spoločná správa výborov má 614a. Poprosím vás, pán podpredseda vlády, odôvodnite aj tento návrh zákona. Nech sa páči, máte slovo. [Rokovanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení zákon č. 331/2011 Z. z., ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony, v znení zákona č. 246/2012 Z. z. , tlač 614.]
Beluský, Martin, poslanec NR SR (2016-10-27):
Ďakujem za slovo. Vážená pani predsedajúca, vážené panie poslankyne, páni poslanci, vážení prítomní, skupina poslancov za poslanecký klub Kotleba – Ľudová strana Naše Slovensko predkladá do Národnej rady Slovenskej republiky návrh zákona, ktorým sa mení a dopĺňa zákon č. 523/2004 o rozpočtových pravidlách verejnej správy v znení neskorších predpisov. Cieľom legislatívneho návrhu je stanoviť limity na výdavky pre obstaranie a prenájom osobných automobilov pre všetky subjekty verejnej správy a pre všetky organizácie zriadené alebo založené subjektmi verejnej správy. Uvedený návrh zákona zavádza šesť kategórií okruhu osôb, na ktorých prepravu sa má osobný automobil obstarať alebo prenajať. V prvej kategórii pre prezidenta Slovenskej republiky, ministrov a členov vlády stanovujeme maximálnu hranicu 33-tisíc eur. Pre druhú kategóriu, kde je napríklad generálny prokurátor alebo riaditeľ NBÚ 25-tisíc eur. Pre tretiu kategóriu, v ktorej sa nachádzajú napríklad primátori krajských a okresných miest 20-tisíc eur. V štvrtej kategórii pre generálnych riaditeľov a riaditeľov sekcií ministerstiev a ostatných ústredných orgánov štátnej správy stanovujeme 15-tisíc eur. Pre piatu kategóriu, v ktorej sú ostatní vedúci zamestnanci organizácií verejnej správy, 12-tisíc eur a pre poslednú šiestu kategóriu, kde sú všetci ostatní zamestnanci verejnej správy, je 9-tisíc eur. V súčasne platnej legislatíve je problematika obstarávania osobných automobilov upravená len pre štátne rozpočtové a štátne príspevkové organizácie, pričom výšku limitu výdavkov ustanovuje nariadenie vlády. Predložený návrh zákona rozširuje okruh povinných subjektov na všetky subjekty verejnej správy a na všetky organizácie zriadené alebo založené subjektmi verejnej správy, pričom limit ustanovuje príloha zákona. Návrh reaguje na stúpajúcu tendenciu zneužívať verejné zdroje pri nákupe a prenájme osobných automobilov zo strany predstaviteľov subjektov verejnej správy. Pri nákupe a prenájme áut príslušní funkcionári často uprednostňujú vlastné subjektívne túžby pred objektívnymi potrebami. Výsledkom takejto praxe je neefektívne, neúčelné a nehospodárne využívanie verejných zdrojov vedúce k nadmernému zaťažovaniu verejného rozpočtu. Zavedením príslušnej regulácie nákupu a prenájmu osobných motorových vozidiel spolu s exaktným vymedzením oprávnení pre jednotlivé skupiny predstaviteľov subjektov verejnej správy zákonite povedie k nakupovaniu a prenájmu lacnejších, no pritom funkčne plne postačujúcich vozidiel. Na záver konštatujem, že predložený návrh má jednoznačne pozitívny vplyv na štátny rozpočet. Záverom vás žiadam, ako jeden z predkladateľov tohto zákona, o podporu. Ďakujem.
Kazda, Radovan, poslanec NR SR (2022-05-19):
Ďakujem. Pán poslanec Taraba, vy ste položili filozofickú otázku, ako je možné, že niekto príde k zisku, že to nie je nič pravicové. No pravicové, to som sa snažil vysvetľovať, je pravicové nezvyšovať dane. Je to relevantné, jednoznačne pravicové riešenie je nezvyšovať dane. Pán poslanec, Čepček, že ste mi vytkli, že nehľadám cestu, akoby sa to mohlo dať, ale nepovedali ste, že čo je to ´to´. Takže ja sa pýtam, že čo sa má dať? No pokiaľ hovoríte, že či sa má dať teraz momentálne 400 miliónov na voľnočasové aktivity detí, tak ja tvrdím, že nie. To sa nemá dať a budem hovoriť stále, že by sa to nemalo dávať. Ale pokiaľ hovoríte, že by sme mali dať pomoc najzraniteľnejším skupinám a chudobným, tak neustále a nepretržite opakujeme, že to jednoznačne podporujeme. Poďme tam nájsť balík aj za cenu toho, že odčerpáme nejaké iné peniaze z nejakých iných zdrojov, ale poďme to riešiť konečne, dajme tú adresnú pomoc tým najzraniteľnejším skupinám. Pán poslanec Kuffa, vy ste hovorili, že kedy boli dôležitejšie dôvody na skrátené legislatívne konanie? No možno sa budeme asi líšiť v tom názore, ale ja si myslím, že jednoznačne dôležitejšie boli, keď boli naozaj akútne veci, ktoré nastali. To bola napríklad pandémia. Pokiaľ si dobre spomínate, začalo prudko rásť, prudko rásť úmrtia, začali prudko rásť úmrtia v dôsledku ochorenia. Bolo treba robiť okamžité opatrenia, bolo treba nakupovať prístroje, nakupovať testy, nakupovať ďalšie a ďalšie veci a to je naozaj dôvod na skrátené konanie, lebo tam rastie pandemická vlna. No a tak isto je pri akútnom riešení vojnového konfliktu, agresie Putiny, Putina, pardon, voči Ukrajine, kedy nastal veľký húfny odchod obyvateľov Ukrajiny a bolo im treba pomôcť. Toto sú podľa mňa absolútne relevantné dôvody na skrátené a nie tento, ktorý si môžeme vyriešiť v pokoji ešte o jeden mesiac minimálne.
Šeliga, Juraj, podpredseda NR SR (2020-09-18):
Ďakujem pekne. Keďže pán poslanec Dostál bol posledným prihláseným do rozpravy, vyhlasujem rozpravu za skončenú. Chcem sa spýtať, pán navrhovateľ nechce zaujať stanovisko, pani spravodajkyňa takisto. Prerušujem teda rokovanie o tomto bode programu. Rád by som odovzdal teraz vedenie schôdze pánovi poslancovi Pročkovi, nemôžem, preto vyhlasujem na 10 minút prestávku. (Prestávka.) (Po prestávke.)
Hlina, Alojz, poslanec NR SR (2024-09-11):
Ďakujem pekne, ešte možno k tomu doplneniu, že naozaj k tej motivácii. Ono je kľúčový faktor, hej, že prečo to chceš robiť, to treba vždycky aj pri pohovoroch, to je základný parameter, že prečo to chceš robiť, až potom, že za čo to chceš robiť. Aleže, viete, že a, pán minister, to je len také znova v zmysle pozitívneho, hej, že ako to udržať. Čo sme urobili pre to, ja som na dennodennom kontakte s tým, že tá bezmocnosť tej polície napríklad vo výkone tej drobnej takej, by som povedal, drobných priestupkov, že pitia alkoholu na verejnosti, hej, kde vlastne ľudia, ktorí sa rozhodli, že prežijú svoj život tak, že budú piť v parku, to je ich rozhodnutie, nie je podnietené ani zdravotným stavom, častokrát sú to zdraví chlapi, ktorí sa rozhodli, že budú piť v parku, hej. A prídu k nim policajti a povedia, že to nemajú robiť a oni im nadávajú a oni, keď im vypíše alebo im povedia, že ich budú riešiť blokovou pokutou, tak sa im vysmejú, že aj tak ju nemá z čoho zaplatiť. Viete, že tá bezmocnosť je, viete, že ako je motivujúca pre tých ľudí, ktorí to riešia, hej. A ja som tu predkladal ešte pred ôsmimi rokmi, keď som tu bol, novelu priestupkového zákona, hej, aby proste tí policajti mali možnosť vedieť aj tento typ kriminality obťažujúcej alebo tej priestupkovej, ktorá je vlastne v zásade teraz priestupkovo imúnna, lebo neviete ich riešiť, hej, a tí policajti sú úplne proste unavení z toho, hej, že proste, bezmocní svojím spôsobom. Teraz ste im pridali ďalší rozmer dezilúzie v tom, že už títo sa im smejú a potom tí, čo sa vyzeralo, že už chvíľku sa nebudú smiať, alebo tí, čo nemusia chodiť cez, viete, to bolo to povestné, jak Široký prešiel na Račianskej bez toho turniketu bezpečnostného, lebo on môže, hej, tak vyzerá, že znova môžu, znova môžu dávať do pozoru Kočnerovci a la títo ľudia, že budú dávať do pozoru policajtov. Čiže znova tá motivácia sa stratila aj úplne dole aj tam úplne hore.
Hrnčiar, Andrej, podpredseda NR SR (2016-04-28):
Ďakujem. Končím možnosť nahlásiť sa s faktickými poznámkami. Nech sa páči, pani poslankyňa Verešová.
Šípošová, Janka, poslankyňa NR SR (2014-10-28):
Dobre, takto to budú počuť viacerí, pretože to počuli niektorí pred hlasovaním a niektorí to budú počuť po hlasovaní.
Krajcer, Daniel, poslanec NR SR (2014-09-25):
Ďakujem pekne. Dámy a páni, toto je naozaj rozumný návrh, nezaváňa nijako politikou, ideológiou, ale len racionálnym riešením, ktoré môže uľahčiť život ľuďom. Myslím si teda, že nemôže iritovať ani palec podpredsedníčky parlamentu Laššákovej. No a ešte jedna poznámka alebo taký doplňujúci návrh, akým spôsobom sa dá napĺňať tento návrh zákona. Viete, že sme v minulosti prišli s tézou práca namiesto dávok, zamestnali sme stovky a tisícky nezamestnaných na hradoch, pri protipovodňových opatreniach. Toto je takisto možnosť využiť prácu nezamestnaných a samosprávy. Takýmto spôsobom môžu spojiť príjemné s užitočným. Ale to, čo je naozaj podstatné. Podstatné je to, že to skutočne môže uľahčiť život bežným ľuďom. A takéto zákony by sme mali prijímať bez ohľadu na to, z ktorého politického tábora sme.
Paška, Pavol, predseda NR SR (2013-09-13):
(Hlasovanie.) 137 prítomných, 82 za, 38 proti, 17 sa zdržali. Sme v treťom čítaní . Otváram rozpravu. Nemám prihlášku do rozpravy, vyhlasujem ju za skončenú.
Grendel, Gábor, podpredseda NR SR (2020-10-14):
Pán poslanec Šimko.
Bugár, Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 142, za 141, 1 nehlasoval. Konštatujem, že návrh sme schválili. Prosím teraz pána poslanca Federiča, aby uviedol hlasovanie v prvom čítaní o návrhu poslancov Farkašovského, Tittela, Kuciaňovej, Soboňu a Jančulu na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty, tlač 1341. (Hlasovanie o návrhu poslancov Národnej rady Slovenskej republiky Karola Farkašovského, Dušana Tittela, Magdalény Kuciaňovej, Juraja Soboňu a Tibora Jančulu na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1341.)
Glváč, Martin, podpredseda NR SR (2019-06-26):
Ďakujem. S faktickými poznámkami dvaja poslanci. Končím možnosť prihlásiť sa. Pán poslanec Dostál, nech sa páči.
Martvoň, Anton, poslanec NR SR (2014-04-03):
Áno, je to reakcia na pána Hubu, tak ako reagoval pán poslanec Viskupič, toľko isto. Čiže ďakujem pekne.
Bugár, Béla, podpredseda NR SR (2017-10-11):
Nech sa páči, prezentujme sa a hlasujeme o bodoch zo spoločnej správy. (Hlasovanie.) Prítomných 139 poslancov, za 77, zdržalo sa 62 poslancov. Návrh bol schválený. Nech sa páči.
Číž, Miroslav, podpredseda NR SR (2015-06-17):
Pán poslanec Kadúc.
Glváč, Martin, podpredseda NR SR (2019-09-13):
S reakciou, s reakciou pán predseda vlády, nech sa páči.
Šudík, Tomáš, poslanec NR SR (2022-02-25):
Pán Osuský, ďakujem za váš triezvy a vecný prejav. Vždy viete pomenovať problém tam, kde je. Oddnes asi každý triezvo uvažujúci človek musí povedať, že Putin sa zapíše do histórie k ľuďom, ako bol Hitler. Putin má na rukách krv nevinných detí, matiek, mužov. Je mi veľmi smutno, že aj v tomto pléne sa nachádzajú ľudia, kolegovia, ktorí dokážu verejne legitimizovať to svinstvo, ktoré Putin práve vykonáva na Ukrajine. Putin je vrah. Ďakujem.
P. Hrušovský, predseda NR SR: (2004-01-22):
(Hlasovanie.) 140 prítomných, 69 za návrh, 63 proti, 7 sa zdržalo, 1 nehlasoval. Návrh sme neschválili.
Danko, Andrej, podpredseda NR SR (2024-05-14):
Ďakujem, pán minister, za ozrejmenie, že sa to netýka stavebných pozemkov. Pán poslanec Dostál.
Paška Pavol, predseda NR SR (2013-05-31):
(Hlasovanie.) 127 prítomných, 51 bolo za, 65 proti, 11 sa zdržali. Návrh sme neschválili a nebudeme pokračovať v rokovaní. Ešte raz poprosím, pán poslanec, aj o, dámy a páni, poprosím vás o pozornosť, o uvedenie hlasovania v prvom čítaní o návrhu pánov poslancov Jána Hudackého, Jána Figeľa a Pavla Zajaca na vydanie zákona o rodinnom podnikaní, je to tlač 485. (Hlasovanie o návrhu poslancov Národnej rady Slovenskej republiky Jána Hudackého, Jána Figeľa a Pavla Zajaca na vydanie zákona o rodinnom podnikaní a o zmene a doplnení niektorých zákonov , tlač 485.)
Bugár, Béla, podpredseda NR SR (2018-06-20):
Prezentujme sa a hlasujme. (Hlasovanie.) Prítomných 135 poslancov, za 55, proti 21, zdržalo sa 59 poslancov. Návrh nedostal dostatočnú podporu, nebudeme o tom rokovať v druhom čítaní. Prosím teraz pána poslanca Rajtára, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 39/1993 Z. z. o Najvyššom kontrolnom úrade, tlač 1002. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov a ktorým sa menia a dopĺňajú niektoré zákony , tlač 1002.)
Pamula, Peter, poslanec NR SR (2018-05-10):
Ďakujem za slovo, pán predsedajúci. Vážený pán predsedajúci, panie poslankyne, páni poslanci, v rozprave nevystúpil žiaden pán poslanec, takže nebol podaný, predložený žiaden pozmeňujúci návrh. Pán predsedajúci, dajte, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy.
Danko, Andrej, predseda NR SR (2020-02-20):
Pani poslankyňa Zemanová.